Onbeperkte reikafstand EV - Forum Topic
Forums / 4. Product & Business / Onbeperkte reikafstand EV
views: 3 268 171
21 Apr 2021 @ 06:40:05 am
Kan toekomstige geslagte dalk sover ry as wat hulle wil met elektriese voertuie.
21 Apr 2021 @ 14:30:20 pm
Goeie vraag Ek sal dit dalk nie sien nie....
21 Apr 2021 @ 16:39:26 pm
Ek twyfel as leek of elektriese voertuie lang afstande en sleep sal hanteer. Hoe groot moet die battery kapasiteit wees en hoe lank staan dit om te herlaai. Net vir rondjakker in die stad/dorp is daar 'n Nissan wat 'n hele 100km kan ry dan moet oom Escom kom red. Dalk is die enigste werkende opsie die wat elektries en brandstof aangedrewe is.
21 Apr 2021 @ 17:18:42 pm
Charles Duell het meer as 'n honderd jaar gelede gekonstateer dat alles wat uitgevind kon word, reeds uitgevind is, en hoe verkeerd was hy nie gewees nie! Met die vinnige vooruitgang van die wetenskap is ek nie verbaas deur enige nuwe uitvinding nie, net hoogs beïndruk. Ek verstaan nie presies hoe die straling van elektrisiteit in Danie se artikel werk nie, maar ek aanvaar dis 'n moontlikheid hoewel nie direk van toepassing op elektriese voertuie nie, behalwe miskien om laaivermoë in plekke soos diep in die Kalaharie moontlik te maak. Maar dis nie duidelik oor hoe groot afstande dit moontlik sal wees nie. Een van die spelers in die elektriese voertuig resies het so 'n paar dae gelede 'n konsep voertuie bekendgestel wat 'n reikafstand van meer as 700 kilometer behoort te haal. Nuwe batterytegnologie wat verseker sal kom, sal hierdie dalk nog ver oortref. Ook vir swaar verbruik soos sleep en swaar vortuie glo ek sal daar mettertyd antwoorde kom.
En moenie so pessimisties wees nie Swanie- hierdie dinge is nie ver in die toekoms nie- dis op ons!
21 Apr 2021 @ 17:37:11 pm
Wat gebeur met 'n vliegtuig se elektronika as hy deur so 'n kragstroom vlieg?
21 Apr 2021 @ 18:29:57 pm
Wel as mens die artikel lees word daar gepraat van moontlik geen kraglyne en torings nie. So jy kry die krag via mikro golwe soos opvangs v selfone. So jou battery vir EV hoef net te hou van toring tot toring.
Ook word verwys na vliegtuie wat so hul krag kry om te kan vlieg :)
Vir ons lewe en kennis klink dit onmoontlik. Ek wil nie weet of dit kan werk maar nogtans insiggewend dat daar wel aan sulke tegnologie gewerk word.
Dink net - geen kabel diefstal meer nie.
@Fred. Dis nie net vir voertuie nie. Dit sal wees vir ALLE kragverspreiding.
21 Apr 2021 @ 19:24:31 pm
die raam werk op die Faraday Cage prinsep
22 Apr 2021 @ 07:17:20 am
Dit is ook hoe ek dit gesien het toe ek die info lees. Die elektriese krag is beskikbaar in die lug om jou of dan in sekere direksionele stroke.
Wel hulle gaan nie van al die pale of torings kan ontslae raak nie.
22 Apr 2021 @ 09:58:32 am
Ja die lewe verader met n spoed tegnolegie gaan vooruit of ons genoeg krag het om highways wat vol karre hardloop te onderhou is n ander saak Eskom sal sy sokkies moet optrek
22 Apr 2021 @ 12:11:28 pm
Hierdie nuwe tegnologie klink baie opwindend. Ek wonder net of dit 'n gesondheidsgevaar mag inhou. Daar is wel in die artikel gesê dit 'saai' nie soos bv selfoonseine nie, maar ek wonder hoe dit moontlik sal wees. As die uitsending net na sê maar 'n spesifieke toring gestur word, klink dit miskien moontlik maar as dit wyer gestuur word sodat voertuie op 'n pad die seine kan optel, is dit vir my bietjie onverstaanbaar. Daar is bewerings dat elektriese straling soos selfoonseine en hoogspanningskabels onder andere karsinoginies is en hier praat ons waarskynlik van baie sterker uitsendings. Ek is nie gewoonlik 'n duiwelsadvokaat as nuwe tgnologie betrokke is nie, maar hierdie een bekommer my bietjie. Maar dis soos die Engese sê, nog vroeë dae en die tegnologie is nog net 'n teorie, so ons sal mettertyd antwoorde kry. En dit sal goed moet wees want die teenstanders gaan hewig daarteen veg.
22 Apr 2021 @ 12:16:51 pm
Interesting??. I have my doubts that the free space loss in the Gigahertz bands used for WiFi & Bluetooth etc. will allow high power (Megawatt) energy transfer. Even with the highest gain antennae (Hartebees Hoek 32meter dish = +80dbm) the Effective Radiated Power with a 1Kw transmitter is at best 50% in the antennae focal point. From there the free space loss follows the inverse square law: -6dbm for ever time the distance from the source is doubled. Every -3dbm is half of the previous ERP....Typically a 5km microwave link at 2.5GHz with ideal weather (free space) conditions delivers a received power (at the input to the wave guide) in the micro watts. That is with a +20dbm antennae at each end.
I want to see this to believe it.
I wonder if the wireless charger type (magnetic coupled) technology could not be used to power cars on the road. The secondary of the transformer is in the car and the primary is embedded in the road...????
22 Apr 2021 @ 12:40:31 pm
Nothing to do with the above but another interesting fact about millimeter wave propagation (Gigahertz) is that elements in the atmosphere, O2, H2O, N2, CO2 all have resonant frequencies. If they are exposed to electromagnetic radiation at a certain frequency they resonate and absorb most of the electromagnetic energy. Water molecules, H2O, resonates at 2.45GHz. That is why microwave ovens are at 2.45GHz. The molecules absorb most of the energy and start to boil. Water molecules then resonate again at about 19GHz. Oxygen, O2, resonate at 6GHz and again at 15.5GHz and 60GHz. Free space loss therefore increases dramatically at those frequencies.
22 Apr 2021 @ 13:35:42 pm
@Fred ons sal maar moet wag. As die voëls uit die bome val en hulle is gaar dat jy net sout opgooi dan is daar wel 'n groot gevaar daarin opgesluit. Hehehe.
22 Apr 2021 @ 14:13:43 pm
Ek het n klient gehad wat n hybrid Lexus gekoop het. 170 000 km later moes hy die batterye vervang soos die vervaardiger ver-eis.
Ek dink dit was amper R50 000-00 later.
Dis die vinnigste wat hy daai kar verkoo het.
22 Apr 2021 @ 15:00:51 pm
Eintlik nie so sleg nie. Hy sou omtrent R10 000 meer aan petrol. bestee het in die 170000km. Verder was daar seker 'n R20 000 minder aan dienste. So nogal 'n goeie besparing behalwe dat die voertuig heelwat meer gekos het as 'n gewone kar.
22 Apr 2021 @ 15:25:45 pm
Ja, dit sal 'n aanduiding wees Danie. Maar as die voël gaar word, gaan ons ongelukkig ook.
Danie (Pienaar) ek het 'n ruk gelede êrens gelees dat die batterye ook herbou kan word teen 'n prys van ongeveer die helfte van die prys van nuwe batterye. Ek kan ongelukkig nie verdere detail onthou nie. 'n Mens moet ook nie onrealisties wees en verwag dat pryse negeerbaar klein sal wees nie.
Danie (Frey) onthou dat die prys van die elektrisiteit oor die 170,000 km bygetel moet word wat die syfers bietjie anders laat lyk. Wil jy nie dit nuut uitwerk met dit inbegryp en 'n antwoord hier plaas nie? Dit sal interessant wees.
Maar al hierdie dinge is veranderlik en nie nou voorspelbaar terwyl die EV's maar 'n klein aandeel aan die motormark het nie en ons sal maar uiteindelik sien wat die werklike kostes sal wees. Ek hoop steeds dat een van die vervaardigers ekonomise voertuie sal begin bou, in die klas van petrolvoertuie wat in die omgewing van R200 duisend kos sodat die gewone mens ook kan begin belangstel. Om een of ander rede mik al die huidige vervaardgers egter vir die luukse segment- ook selfs die Sjinese vervaardiger Geely.
22 Apr 2021 @ 18:25:39 pm
Met soveel kilo's op aanvaar ek dis meer as 3 jr oud. Die hibriede voertuie van daai tyd kon jy nie laai nie so geen koste vir krag behalwe as ek verkeerd onthou.
Die Jaguar dink ek was 1 v d eerstes wat jy wel kon laai. Jy kan dit dalk vir ons bevestig.
So vandag kan 'n hibriede met of sonder laai prop wees.
Ons moet ook nie uit die oog verloor dat die Prius se battery NiMh is en nie Lithium. Dus standaard werk hulle tussen 20-80% van kapasiteit. Ons almal ken die "memory" effek v hierdie tegnologie. Dieselfde as die ouer NiCads. Deur hulle heeltemal pap te maak en weer te laai kan hierdie effek verbreek word en meer kapasiteit ontsluit word.
25 Apr 2021 @ 11:43:01 am
Ek lees Harley Davidson maak nou ook elektriese motorfietse en hoewel hulle driemaal die petrolweergawes se prys is, is hulle verbasend populêr. Dit is werklik verbasend want een van Harley se mees populêre eienskappe is juis sy unieke klank. Die klank is selfs gepantenteer. Die elektriese fietse is natuurlik amper doodstil. Harley sukkel al jare met verkope. Nuwe fietse, selfs die petrolweergawes, is duur en omdat hulle so maklik onderhou kan word, beland hulle amper nooit op die ashoop nie, selfs nie baie oues nie. Ek kan maar net raai dit 'n nuwe soort koper, nie die tradisioneles ouens met die groot baarde en tatoos op hulle fris arms nie. Die artikel noem ook dat tweewielvoertuie vinniger aanvaar word as vierwielers, hoewel meeste van hulle klein fietse is. So verander dinge maar.
25 Apr 2021 @ 16:31:21 pm
Hier is nou 'n sektor waar ons land gaan ver agterbly.
Europa neem die voortou en ek dink dis Volvo wat aangekondig het van 2025 gaan hulle nie meer binnebrand passasiers voertuie maak.
Hier sien ons in tabel bv 'n viervoudige toename in 2020 van EV. Noorweë was 75% van nuwe voertuie EV.
SA het net 1500 geregistreer in 2020.
25 Apr 2021 @ 17:34:55 pm
Ongelooflik hoe vinnig die EV konsep in sommige lande aanvaar word. As ons van al die ander dinge vergeet soos bv goedkoper vwervoer (dalk?), bly daar nog steeds een belangrike, eintlik die belangrikste, aspek oor, en dit is die omgewing. Die aarde kan net nie meer fossielbrandstofgebruik hanteer nie. 'n Argument is moontlik dat elektriese voertuie nie wegdoen met die probleem nie aangsien krag steeds opgewek moet word en in baie gevalle steeds deur die verbranding van fossielbrandstowwe. 'n Binnebrandmasjien is maar as ek dit reg het, sowat 30% effektief wat sy benutting van die verbranding betref terwyl kragstasies sekerlik baie effektiewer is wat beteken reeds minder besoedeling. En soos ons almeer na hernubare energie oorskakel, of behoort te doen, sal die aspek ook beter begin lyk.
25 Apr 2021 @ 19:52:28 pm
Fred so aanvraag dat EV vertoon lokale in Duitsland nou oopbly tot 22h00. Iewers was daar nuus van die klein GM/China firma waar hulle 720 000 klein stads motors verkoop het in 720 uur.
25 Apr 2021 @ 20:40:53 pm
Ek voorsien die kopers van elektriese voertuie gaan 'n baie onaangename verrassing kry vanaf die ontvanger van inkomste. Die fiskus kan nie sonder brandstofbelasting hulle boeke laat klop nie.
Ons het 'n voorafbetaalde meter in die huis vir ons elektrisiteitsverbruik. Ek koop die krag aanlyn. Bo en behalwe die > R1000 per maand kry ek ook 'n verdere elektrisiteitsaanslag tesame met my munisipale rekening - 'n voorsienings- of konneksie fooi wat andersinds in my destydse elektrisiteitsrekening opgeneem was.
My raaiskoot is dus dat die belasting gedeelte wat by die pompe verhaal word op 'n ander manier verhaal sal word. Elektriese voertuig eienaars sal beslis nie daarvan kwytgeskeld word nie.
Dit sal maak dat elektriese voertuie in ons land glad nie soveel sin sal maak soos wat algemeen gespekuleer word nie.
25 Apr 2021 @ 23:53:48 pm
Onlangs gelees dat 'n konsep 'draagbare' kernaangedrewe toestel ontwerp is en in proses van bou is vir toetsing wat 'alternatiewe' kragbron vir motors kan wees.
Nou wonder ek of jy 'nuclear fusion' gaan kry wanneer twee van díe sou bots?
26 Apr 2021 @ 11:24:20 am
Oor die belasting-aspek: Ja, belasting sal op ander maniere verkry word, maar onthou, binnebrandmotors hier gaan nie oornag verdwyn nie. Dit sal, veral in ons land, baie jare neem en die oorgang van belasting sal maar geleidelik gebeur sodat ons dit nie juis aan ons basse sal voel nie.
Oor die sin maak of nie: Soos ek hierbo genoem word, ons is dit aan onsself en ons nageslag verskuldig om die lugbesoedelik teen te werk. Dit is die rede waarom die wêreld oorslaan na elektriese voertuie en nie die finansiële voordeel nie. Die is maar 'n moontlike byvoordeel. Dink wat op die pasafgelope internasionale konferensie oor aardverwarming gesê is. As ons nie vinnig iets doen nie, gaan baie van die wêreld se grootste stede, ook hier, mettertyd onder water wees, oeste gaan misluk, storms, beide wind en reën, gaan almeer algemeen raak. Ek ons gaan oorlog s, dele wat nou reën kry, gaan woestyne word die wêreld gaan oorlog maak soos ons nog nooit gesien het nie soos lande gaan probeer om lewensmiddele wat al skaarser word, vir hulle inwoners te kry. En watter kans het ons as Sjina, Indië or die VSA ons will binneval as ons dalk een van die streke is wat nog voedsel kan produseer?
Oor draagbare kernkrag: Al is dit prakties moontlik, glo ek nie so-iets sal ooit gebeur nie. Om radio-aktiewe materiaal so rond te ry, is net eenvoudig te gevaarlik. Voertuie is maar geneigd om in ongelukke betrokke te raak en dan, in so 'n geval, is 'n groot gebied vir minsterns 'n tyd onbewoonbaar en mense gaan siek word en selfs sterf. Meer prakties sal dalk wees om kleiner kernopwekkingseenhede op meer plekke te vestig, maar selfs dit dink ek sal nie gebeur nie. Ons as inwoners, sal dit nie toelaat nie.
Ja, Daniel duidelik is ander lande se regerings en mense wyser as ons hier onder. Het jy die Baie Cute (Bajaj Qute) gesien? Hulle kon hierheen teen 65 duisend rand.
26 Apr 2021 @ 11:31:42 am
Eintlik is dit erder die regering wat so kortsigtig is deur groot belastings van verskeie aard op elektriese voertuie te hef. Op die manier oorreed jy nie mense na 'n nuwe onkonvensionele tegnologie nie.
26 Apr 2021 @ 11:58:00 am
Fred ja ek het gesien en lig op brandstof. Ek hou van klein karre vir die stad maar vir my geld sal'n diesel Golf of Renault 2e hands 'n beter roep wees. Iets wat vinniger as 70 kan ry.
26 Apr 2021 @ 12:43:19 pm
Hier gaan dit nie werk nie,
HULLE leef nog in Jan van Riebeeck se tyd.
26 Apr 2021 @ 15:02:14 pm
Ja, die Baie Cute is nie juis geskik vir 'n pendelvoertuig nie want blykbaar mag voertuie wat nie 80k/u kan handhaaf nie, nie op 'n snelweg ry nie. Ek weet ook nie of 'n mens veilig sal voel in sulke druk verkeer met al die voeruie om jou wat baie groter as joune is nie. Ek raai hy sal maar laag op die veiligheidsindeks wees. Vir Ma wat net kinders skool toe neem in die woonbuurt en dan gaan inkopies doen, of die mense wat tot by die Gautreinstasie ry en de kar vir die hele dag daar los terwyl hy/sy by die werk is, dink ek dit sal goed werk. Die tweedehandse voertuig is sekerlik 'n beter opsie want hy kan alles doen, maar mense is meestal nie te geneigd om so 'n opsie te oorweeg nie. As mense so logies gedink het, sou min mense 300 duisend rand vir 'n nuwe Corolla betaal het eerder as 'n tweedehandse een vir 60 duisend rand.